
ΠΡΟΕΔ ΡΙΚΑ ΔΙΑΤΑ ΓΜΑΤΑ ΑΡΘΡΟ ΔΕΥΤΕΡΟ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 143 Εγκρίνεται το καταστατικό της «ΕΤΑΙΡΕΙΑΣ ΑΞΙΟΠΟΙΗ- 


Ίδρυση Ειδικού Νομικού Προσώπου Ιδιωτικού Δικαίου για 

την αξιοποίηση και διαχείριση της περιουσίας της Ακα¬ 
δημίας Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της παρ. 19 (εδαφ. α) του άρθρου 28 
του Ν. 2083/1992 «Εκσυγχρονισμός της Ανώτατης Εκ¬ 
παίδευσης» (ΦΕΚ ΑΊ59) και β) του άρθρου 29Α’ του Ν. 
1558/1985, όπως αυτό προστέθηκε με το άρθρο 27 του 
Ν. 2081/1992 (Α* 154). 

2. Τη γνώμη της Συγκλήτου της Ακαδημίας Αθηνών (συ¬ 
νεδρία της 23.12.1992). 

3. Το γεγονός ότι από τις διατάξεις του διατάγματος αυ¬ 
τού προκαλείται εφάπαξ δαπάνη ποσού 15.000.000 δρχ., 
για την καταβολή του μετοχικού κεφαλαίου, η οποία θα 
καλυφθεί από τον προϋπολογισμό της Ακαδημίας Αθηνών 
οικονομικού έτους 1993 στον οποίο και θα υπάρξει σχε¬ 
τική πίστωση. 

4. Τη 12/1993 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

ΑΡΘΡΟ ΠΡΩΤΟ 
ΙΔΡΥΣΗ 

1. Ιδρύεται Ειδικό Νομικό Πρόσωπο Ιδιωτικού Δικαίου 
με την επωνυμία ΕΤΑΙΡΕΙΑ ΑΞΙΟΠΟΙΗΣΕΩΣ ΚΑΙ ΔΙΑΧΕΙ- 
ΡΙΣΕΩΣ ΤΗΣ ΠΕΡΙΟΥΣΙΑΣ ΤΗΣ ΑΚΑΔΗΜΙΑΣ ΑΘΗΝΩΝ με 
έδρα την Αθήνα. 

Σκοπός της Εταιρείας είναι, σύμφωνα με την παράγρ. 

19 (εδαφ. α) του άρθρου 28 του Ν. 2083/1992 και με τις 
σχετικές με τα κληροδοτήματα διατάξεις η διαχείριση και 
αξιοποίηση της κινητής και ακίνητης περιουσίας της Ακα¬ 
δημίας Αθηνών και των κληροδοτημάτων της. 

3. Η Εταιρεία λειτουργεί με τη μορφή της Ανώνυμης 
Εταιρείας. Οι διατάξεις της νομοθεσίας για τις Ανώνυμες 
Εταιρείες έχουν εφαρμογή και για την Εταιρεία αυτή. 
Εκτός εάν υπάρχει διαφορετική ρύθμιση στο καταστατικό. 
Το οποίο ακολουθεί και εγκρίνεται με το παρόν διάταγμα. 


ΣΕΩΣ ΚΑΙ ΔΙΑΧΕΙΡΙΣΕΩΣ ΤΗΣ ΠΕΡΙΟΥΣΙΑΣ ΤΗΣ ΑΚΑΔΗ¬ 
ΜΙΑΣ ΑΘΗΝΩΝ» το οποίο έχει ως εξής: 

ΚΑΤΑΣΤΑΤΙΚΟ 

ΚΕΦΑΛΑΙΟ Α' 

ΕΠΩΝΥΜΙΑ - ΕΔΡΑ - ΔΙΑΡΚΕΙΑ 
ΑΡΘΡΟ 1 
Επωνυμία 

Το Ειδικό Νομικό Πρόσωπο Ιδιωτικού Δικαίου το οποίο 
ιδρύεται με το άρθρο πρώτο του παρόντος Προεδρικού 
Διατάγματος, λειτουργεί με την επωνυμία ΕΤΑΙΡΕΙΑ 
ΑΞΙΟΠΟΙΗΣΕΩΣ ΚΑΙ ΔΙΑΧΕΙΡΙΣΕΩΣ ΤΗΣ ΠΕΡΙΟΥΣΙΑΣ 
ΤΗΣ ΑΚΑΔΗΜΙΑΣ ΑΘΗΝΩΝ. 

ΑΡΘΡΟ 2 

Έδρα 

Έδρα της Εταιρείας ορίζεται ο Δήμος Αθηναίων. 
ΑΡΘΡΟ 3 
Διάρκεια 

Η διάρκεια της εταιρείας Αξιοποιήσεως και Διαχειρί- 
σεως της Περιουσίας της Ακαδημίας Αθηνών ορίζεται 
εκατό (100) έτη. 

ΚΕΦΑΛΑΙΟ Β’ 

ΜΕΤΟΧΙΚΟ ΚΕΦΑΛΑΙΟ, ΜΕΤΟΧΟΣ, ΜΕΤΟΧΗ 
ΑΡΘΡΟ 4 
Μετοχικό κεφάλαιο 

1. Το Μετοχικό Κεφάλαιο της Εταιρείας ορίζεται στο 
ποσό των δέκα πέντε εκατομμυρίων (15.000.000) δραχ¬ 
μών. 


2. Το μετοχικό κεφάλαιο καλύπτεται ολόκληρο με την 
υπογραφή του Καταστατικού από την Ακαδημία Αθη¬ 
νών. 


ι 

ΑΡΘΡΟ 5 

Μέτοχος και μετοχή 

1. Με το μετοχικό κεφάλαιο της Εταιρείας εκφράζεται 
σε μία μετοχή, που ανήκει ολόκληρη στην Ακαδημία Αθη¬ 
νών, 

2. Η μοναδική μετοχή της Εταιρείας είναι ονομαστική 
και αδιαίρετη. 

3. Ο τίτλος της μετοχής φέρει τη σφραγίδα της Εται¬ 
ρείας, την ημερομηνία έκδοσης και την υπογραφή του 
προέδρου του Διοικητικού Συμβουλίου. 

4. Η μοναδική μετοχή της Εταιρείας είναι αμεταβίβα- 
στη. 

5. Σε κάθε περίπτωση αύξησης του κεφαλαίου, το ποσό 
καλύπτεται υποχρεωτικώς από την Ακαδημία Αθηνών. 

ΚΕΦΑΛΑΙΟ Γ 
ΣΚΟΠΟΣ - ΟΡΙΣΜΟΙ 
ΑΡΘΡΟ 6 
Σκοπός 

1. Σκοπός της Εταιρείας είναι, βάσει της διατάξεως της 
παραγρ. 19 (εδαφ. α') του άρθρου 28 του Ν. 2083/1992, η 
έναντι αμοιβής ή συμμμετοχής διαχείριση και αξιοποίηση 
της περιουσίας της Ακαδημίας Αθηνών και των κληροδο¬ 
τημάτων της. 

2. Η διαχείριση υπόκειται στους κανόνες τόσο της χρη¬ 
στής και επιμελούς διαχειρίσεως αλλότριας περιουσίας, 
όσο και της επιχειρηματικής λογικής, έχει δε ως ειδικό¬ 
τερο στόχο την αύξηση της κεφαλαίίκής αξίας και των ει¬ 
σοδηματικών αποδόσεων της περιουσίας αυτής. 

3. Στο σκοπό και στις δραστηριότητες της Εταιρείας πε¬ 
ριλαμβάνονται επίσης: 

α) η επιδίωξη δωρεών, κληρονομιών, κληροδοσιών και 
άλλων χαριστικών παροχών από οποιαδήποτε πηγή, δημό¬ 
σια ή ιδιωτική, εγχώρια ή αλλοδαπή, επ’ονόματι της Ακα¬ 
δημίας Αθηνών. 

β) η επιδίωξη χρηματοδοτήσεων από οποιαδήποτε 
πηγή, δημόσια ή ιδιωτική, εγχώρια ή αλλοδαπή επ’ονόματι 
της Ακαδημίας Αθηνών. 

γ) η έναντι αμοιβής ή συμμετοχής είσπραξη δικαιωμά¬ 
των της Ακαδημίας Αθηνών για την παροχή υπηρεσιών της 
προς τρίτους (κατάρτιση μελετών, εκτέλεση ερευνητικών 
προγραμμάτων κ.τ.λ.) είτε αυτές σχετίζονται με το αντι¬ 
κείμενο της εταιρείας είτε όχι, εφόσον τα έσοδα αυτά ή η 
δραστηριότητα αυτή της Ακαδημίας Αθηνών προκύψει 
από ενέργειες της εταιρείας. 

δ) η εκπόνηση και εκτέλεση, με τη χρησιμοποίηση των 
πόρων της Ακαδημίας που διαχειρίζεται η Εταιρεία, εφό¬ 
σον η χρησιμοποίηση αυτή επιτρέπεται από την ισχύουσα 
νομοθεσία, ή ακόμη και ιδίων της εταιρείας διαθεσίμων, 
προγραμμάτων στέγασης των Υπηρεσιών της Ακαδημίας 
με την ανέγερση ή μίσθωση κτιρίων. 

ε) οποιαδήποτε άλλη ενέργεια και πράξη που θα έχει ως 
αποτέλεσμα την αύξηση της Περιουσίας της Ακαδημίας 
Αθηνών, τη βελτίωση της αποδοτικότητάς της και τη δη¬ 
μιουργία μέσων και πόρων για την κάλυψη των αναγκών 
της Ακαδημίας και την εκπλήρωση των σκοπών των κλη¬ 
ροδοτημάτων της. 

4. Με την επιφύλαξη της διατάξεως της παραγρ. 4 του 
άρθρου 8 του παρόντος διατάγματος για τη διανέργεια 


των ανωτέρω πράξεων απαιτείται απόφαση του Διοικητι¬ 
κού Συμβουλίου αυτής. 

ΑΡΘΡΟ 7 

Ορισμός «Περιουσίας» 

1. Ως «περιουσία» που υπόκειται στη διαχείριση της 
Εταιρείας, με την έννοια του προηγούμενου άρθρου 6, νο¬ 
ούνται υπό τον όρο της παραγρ.5 του παρόντος άρθρου 
ιδίως: 

α) τα παντός είδους ακίνητα της Ακαδημίας Αθηνών. 

β) τα κινητά περιουσιακά στοιχεία της Ακαδημίας Αθη¬ 
νών, ήτοι καταθέσεις (εκτός μόνον των προερχομένων εκ 
κρατικής επιχορηγήσεως), ομόλογα, μετοχές και άλλα 
αξιόγραφα εν γένει σε δραχμές ή σε ξένο νόμισμα καθώς 
και τα δημοσιεύματα της Ακαδημίας. 

2. Νοούνται επίσης ως «περιουσία» και χαρακτηρίζονται 
εφεξής με τον όρο αυτό, τα περιουσιακά στοιχεία που 
ανήκουν ή περιέρχονται στα κληροδοτήματα της Ακαδη¬ 
μίας Αθηνών ή και σε άλλα Νομικά Πρόσωπα (εταιρείες, 
κοινοπραξίες κ.λπ.), εφόσον και κατά το μέρος, στην τε¬ 
λευταία περίπτωση, που συμμετέχει η Ακαδημία Αθηνών 
σ’ αυτά αμέσως ή εμμέσως. Τα περιουσιακά αυτά στοιχεία 
μπορεί να είναι ακίνητα ή κινητά, υπό την έννοια των εδα¬ 
φίων (α) και (β) της προηγονμενης παραγράφου. 

3. Δεν νοούνται ως περιουσία που υπόκειται στη διαχεί¬ 
ριση της Εταιρείας: 

α) οι χρηματικοί λογαριασμοί που τηρούνται στην Τρά¬ 
πεζα της Ελλάδος και προέρχονται από το έσοδο που έχει 
η Ακαδημία Αθηνών βάσει του Ν.Δ. 3883/1958 (ΦΕΚ Α' 
181). 

β) η επιχορήγηση που παρέχεται στην Ακαδημία Αθη¬ 
νών βάσει της διατάξεως της παραγρ. I του άρθρου 8 του 
Ν. 1771/1988 (ΦΕΚ Α'71). 

γ) τα κονδύλια του Ειδικού Λογαριασμού για την χρημα¬ 
τοδότηση Ερευνητικών Έργων, που συνεστήθη σύμφωνα 
με τις διατάξεις του Π.Δ. 432/1981 (ΦΕΚ Α' 118) σε συν¬ 
δυασμό με τη διάταξη της παραγρ. του άρθρου 8 του Ν. 
1771/1988 (ΦΕΚ Α'71). 

4. Δεν νοούνται επίσης ως «περιουσία» που υπόκειται 
στη διαχείριση της Εταιρείας: 

α) το μέγαρο της Ακαδημίας Αθηνών επί της οδού Πανε¬ 
πιστημίου 28 μετά του οικοπέδου του. 

β) τα ιστορικά αρχεία (χειρόγραφα κ.λπ.) και τα έργα τέ¬ 
χνης (ζωγραφικά, γλυπτά) που ανήκουν ή περιέρχονται 
στην Ακαδημία Αθηνών καθ’ οιονδήποτε τρόπο. 

γ) τα περιουσιακά εκείνα στοιχεία (ακίνητα, σκεύη, έπι¬ 
πλα, εργαλεία, μηχανήματα κ.λπ.), τα οποία έχουν εκά- 
στοτε προορισθεί προς άμεση χρήση των διοικητικών και 
ερευνητικών υπηρεσιών της Ακαδημίας. 

Η Ακαδημία Αθηνών μπορεί να αναθέτει στην Εταιρεία, 
έναντι αμοιβής και με ειδικές εκάστοτε συμφωνίες, την 
εργολαβική επιμέλεια και συντήρηση ορισμένων απο τα 
στοιχεία που αναφερονται στα ανωτέρω εδάφια (α) και (γ) 
της παρούσης παραγράφου. 

4. Τα περιουσιακά στοιχεία που αναφέρονται στις παρα¬ 
πάνω παραγράφους 1 και 2 υπάγονται στην «περιουσία» 
υπό την έννοια του παρόντος εφόσον περιλαμβάνονται 
στο πρωτόκολλο του άρθρου II παράγρ. I. 

5. Ο όρος «περιουσία» θα έχει εφεξής, όποτε χρησιμο¬ 
ποιείται στο Καταστατικό, την έννοια που περιγράφεται 
στο παρόν άρθρο. 

ΑΡΘΡΟ 8 

Ορισμός διαχειρίσεως και αξιοποιήσεως περιουσίας. 

1. Ως «διαχείριση» και «αξιοποίηση» νοείται η ενέργεια 
κάθε πράξεως που αφορά το περιουσιακό στοιχείο (κινητό 
ή ακίνητο) το οποίο έχει παραδοθεί για διαχείριση, αξιο¬ 
ποίηση ή εκμετάλλευση στην εταιρεία, με την επιφύλαξη 
των οριζομένων στην παράγραφο 4 του παρόντος άρθρου. 

Ειδικότερα: 

(α) για όσα ακίνητα προορίζονται εκάστοτε για την κά¬ 
λυψη των στεγαστικών αναγκών της Ακαδημίας Αθηνών, η 
επιλογή, μίσθωση ή ανέγερσή τους. 

(β) για όσα ακίνητα η Ακαδημία Αθηνών εκμεταλλεύεται 
προς πορισμό εισοδημάτων, η εκμίσθωση, αγορά, ανοικο¬ 
δόμηση, παραχώρηση χρήσης και γενικώς οποιαδήποτε 
άλλη πράξη γίνεται με σκοπό την αύξηση της κεφαλαιϊκής 
αξίας ή των εισοδηματικών αποδόσεων της ακίνητης αυ¬ 
τής περιουσίας. 

2. Ως «διαχείριση» και αξιοποίηση της κινητής περιου¬ 
σίας (χρημάτων, καταθέσεων, ομολόγων, μετοχών και άλ¬ 
λων αξιογράφων εν γένει, σε δραχμές ή σε ξένο νόμιμα), 
νοείται η πραγματοποίηση καταθέσεων, δανειακών και 
άλλων χρηματοπιστωτικών δικαιοπραξιών, η αγορά και εκ¬ 
ποίηση αξιογράφων, και γενικότερα οποιαδήποτε πράξη 
γίνεται με σκοπό την αύξηση της κεφαλαιϊκής αξίας ή των 
εισοδηματικών αποδόσεων της κινητής αυτής περιου¬ 
σίας. 

3. Στη διαχείριση κατά τις παραγρ. I και 2 του παρόντος 
άρθρου περιλαμβάνεται και η επιμέλεια της τακτικής ει- 
σπράξεως των εσόδων των συγκεκριμένων περιουσιακών 
στοιχείων, καθώς και η τήρηση των σχετικών Λογιστικών 
στοιχείων. 

4. Ειδικά για πράξεις αγοράς και εκποίησης κινητών ή 
ακινήτων, για παραιτήσεις από δικαιώματος ή από την 
άσκηση ενδίκων μέσων για τη σύναψη δικαστικού ή εξωδί- 
κου συμβιβασμού, η εταιρεία έχει την εξουσία διαπραγμα¬ 
τεύσεων και προτάσεων, που στην τελική τους μορφή θα 
τεθούν υπό την προηγούμενη έγκριση των αρμοδίων σύμ¬ 
φωνα με τον Οργανισμό της Ακαδημίας (Ν. 4398/1929 
ΦΕΚ Α’308), οργάνων. 

Η Ακαδημία Αθηνών δύναται να εξουσιοδοτήσει την 
Εταιρεία να επιχειρεί για λογαριασμό της Ακαδημίας, χω¬ 
ρίς ειδικότερη κάθε φορά έγκριση των αρμοδίων οργάνων 
της, τις πράξεις εκμισθώσεως των ακινήτων που ανήκουν 
στα κληροδοτήματα της Ακαδημίας. 

5. Εφόσον πρόκειται για πράξεις, για τις οποίες, σύμ¬ 
φωνα με τη διάταξη της παραγρ. I του άρθρου 74 του Α.Ν. 
2039/1939, απαιτείται έγκριση του Υπουργού Οικονομι¬ 
κών, οι σχετικές προτάσεις και αποφάσεις υποβάλλονται 
προηγουμένως στο Υπουργείο Οικονομικών για τη λήψη 
της απαιτουμένης εγκρίσεως. 

Μετά από έγκριση του Υπουργείου Οικονομικών είναι 
δυνατόν να εξουσιοδοτηθεί η Εταιρεία για την επιχείρηση 
των πράξεων του δεύτερου εδαφίου της προηγουμένης 
παραγράφου, χωρίς ειδικότερη κάθε φορά έγκριση του 
Υπουργείου. 


ΑΡΘΡΟ 9 

Η Εταιρεία Εντολοδόχος 
και πληρεξούσιος της Ακαδημίας Αθηνών. 

1. Μετά την ολοκλήρωοη της απογραφής της περιου¬ 
σίας σύμφωνα με το άρθρο 10 του παρόντος Διατάγματος 
η Εταιρεία έχει την εντολή και πληρεξουσιότητα για την 
επιχείρηση, σύμφωνα με το προηγούμενο άρθρο, των δι- 
καιοπραξιών που αφορούν την κινητή και ακίνητη περιου¬ 
σία της Ακαδημίας Αθηνών και των κληροδοτημάτων της, 
η οποία υπάγεται στη διαχείριση της Εταιρείας. Τα αποτε¬ 
λέσματα των δικαιοπραξιών αυτών επέρχονται στο όνομα 
και για λογαριασμό της Ακαδημίας Αθηνών εφόσον αφο¬ 
ρούν περιουσιακά στοιχεία ιδιοκτησίας της ή στο συγκε¬ 
κριμένο κληροδότημα εφόσον αφορά περιουσιακό στοι¬ 
χείο του κληροδοτήματος αυτού. 

2. Η Εταιρεία έχει την υποχρέωση να διοικεί και να δια¬ 
χειρίζεται την περιουσία της Ακαδημίας με επιμέλεια και 
σύμφωνα με τις διατάξεις της νομοθεσίας και τους κανό¬ 
νες της τακτικής εκμετάλλευσης. 

ΚΕΦΑΛΑΙΟ Δ’ 

ΑΠΟΓΡΑΦΗ ΠΕΡΙΟΥΣΙΑΣ - ΕΝΑΡΞΗ 
ΛΕΙΤΟΥΡΓΙΑΣ ΤΗΣ ΕΤΑΙΡΕΙΑΣ 

ΑΡΘΡΟ 10 
Απογραφή περιουσίας 

1. Καμμία πράξη διαχείρισης δεν γίνεται πριν ολοκλη¬ 
ρωθεί σύμφωνα με τις κατωτέρω παραγράφους η διαδικα¬ 
σία απογραφής της περιουσίας η οποία σύμφωνα με το 
παρόν διάταγμα υπάγεται στη διαχείριση της Εταιρείας. 
Τη φροντίδα της απογραφής αναλαμβάνει η εταιρεία. 

2. Η απογραφή περιλαμβάνει την Κτηματογράφηση και 
καταγραφή με τη δημιουργία κατάλληλα ενημερωμένου 
αρχείου της ακίνητης και κινητής περιουσίας, της οποίας 
τη διαχείριση και αξιοποίηση θα αναλάβει η Εταιρεία. 

3. Μέσα σε δύο μήνες αφότου συσταθούν η διοίκηση 
και οι υπηρεσίες της Εταιρείας και γίνει η σχετική έγγραφη 
ειδοποίηση από την Εταιρεία οι αρμόδιες υπηρεσίες και οι 
ερευνητικές μονάδες της Ακαδημίας υποχρεούνται να 
αποστείλουν στην Εταιρεία: 

α) καταστάσεις, στις οποίες θα αναγράφονται όλα τα 
περιουσιακά στοιχεία (κινητά, καταθέσεις, αξιόγραφα και 
ακίνητα), τα οποία, σύμφωνα με το παρόν διάταγμα, υπά¬ 
γονται στη διαχείριση της Εταιρείας. Στις καταστάσεις αυ¬ 
τές τα μεν ακίνητα Θα καταγραφούν ένα προς ένα, με 
υποχρεωτική αναφορά του νομικού καθεστώτος κάθε ακι¬ 
νήτου τα δε κινητά κατά κληροδότημα και κατά κατηγορία 
αναλυτικώς. Ο διαχωρισμός των περιουσιακών στοιχείων 
τα οποία, σύμφωνα με το άρθρο 7 του παρόντος διατάγμα¬ 
τος δεν υπάγονται στη διαχείριση της Εταιρείας γίνεται 
υπ' ευθύνη των υπηρεσιών της Ακαδημίας σε συνεργασία 
με την υπηρεσία της Εταιρείας. 

β) Κεκυρωμένα αντίγραφα τωυ πλήρων τίτλων ιδιοκτη¬ 
σίας των επιμέρους ακινήτων. 

γ) Αντίγραφα των αποδείξεων καταθέσεως των μετρη¬ 
τών, των κινητών αξιών και των αξιογράφων στις διάφορες 
Τράπεζες και τα σχετικά ΕΧΤΗΑΙΤ8 των αντιστοίχων λο¬ 
γαριασμών. 

4. Με βάση τις καταστάσεις της προηγούμενης παρα- 

γράψου, η Εταιρεία: 

α) Παραλαμβάνει επί αποδείξει τα αντίγραφα των τίτλων 
ιδιοκτησίας των επιμέρους ακινήτων και τις αποδείξεις κα- 
ταθέσεως των μετρητών των κινητών αξιών και των αξιο- 
γράφων και αναλαμβάνει τη φύλαξή τους. 

β) Προχωρεί στην πλήρη απογραφή της περιουσίας, σε 
συνεργασία με τις υπηρεσίες της Ακαδημίας Αθηνών συ¬ 
μπεριλαμβανομένου και του υπολογισμού της αξίας της. 

5. Την ίδια υποχρέωση που αναφέρεται ανωτέρω στην 
παράγραφο 3 έχουν οι υπηοεσίες της Ακαδημίας Αθηνών 
για κάθε ακίνητο ή κινητό που θα περιέρχεται για πρώτη 
φορά στο μέλλον με οποιοδήποτε τρόπο στην Ακαδημία. 
Επίσης οι υπηρεσίες της Ακαδημίας έχουν την υποχρέωοη 
να ενημερώνουν την Εταιρεία για κάθε μεταβολή που ση¬ 
μειώνεται στην κατάσταση της κινητής και ακίνητης πε¬ 
ριουσίας της Ακαδημίας Αθηνών. 

ΑΡΘΡΟ 11 
Έναρξη λειτουργίας 

1. Μετά την απογραφή υπογράφεται ειδικό πρωτόκολλο 
των περιουσιακών στοιχείων τα οποία θα υπαχθούν στη 
διαχείριση της Εταιρείας. 

2. Με απόφαση της Συγκλήτου που λαμβάνεται με 
πλειοψηφία των 2/3 των παρόντων μελών της μπορεί να 
αφαιρείται μέρος ή το σύνολο των περιουσιακών στοιχείων 
που δόθηκαν στη διαχείριση της Εταιρείας από τη διαχεί¬ 
ριση αυτή, οπότε υπογράφεται νέο σχετικό πρωτόκολλο. 
Σε περίπτωση ολικής και οριστικής αφαίρεσης η Εταιρεία 
διαλύεται με ανακλητικό Π.Δ. που εκδίδεται με την ίδια 
διαδικασία, όπως και το παρόν. 

3. Με ειδικές επιμέρους συμφωνίες, ορισμένα από τα 
στοιχεία της περιουσίας είναι δυνατόν να περιέρχονται 
στη διαχείριση της εταιρείας μόλις απογράφονται, πριν 
από την ολοκλήρωση του συνόλου της απογραφής και 
ανεξαρτήτως των λοιπών περιουσιακών στοιχείων. Τα 
στοιχεία αυτά καταγράφονται μόλις απογραφούν στο πρω¬ 
τόκολλο, το οποίο στην περίπτωση αυτή ανοίγει πριν από 
την ολοκλήρωση της απογραφής συμπληρώνεται δε και 
υπογράφεται τμηματικώς. 

ΚΕΦΑΛΑΙΟ Ε’ 

ΠΟΡΟΙ ΤΗΣ ΕΤΑΙΡΕΙΑΣ-ΣΥΜΜΕΤΟΧΗ ΤΗΣ ΕΤΑΙΡΕΙΑΣ 
ΣΤΑ ΑΠΟΤΕΛΕΣΜΑΤΑ ΤΗΣ ΕΚΜΕΤΑΛΛΕΥΣΕΩΣ 

ΑΡΘΡΟ 12 

1. Τα έσοδα που πραγματοποιεί η Εταιρεία διακρίνονται 
σε ίδιους αυτής πόρους και σε πόρους της Ακαδημίας 
Αθηνών των οποίων η Εταιρεία έχει τη διοίκηση και διαχεί¬ 
ριση. 

2. Πόροι της Εταιρείας είναι: α) ποσοοτό του προβλεπο- 
μένου από τη διάταξη της παραγρ. 3 του άρθρου 8 του Ν. 
1771/1988 (ΦΕΚ 71 Α') ετησίου εσόδου της Ακαδημίας 
από τα περισσεύματα των κληροδοτημάτων και των προς 
αυτήν δωρεών, το οποίο ορίζεται από τη Σύγκλητο της 
Ακαδημίας, β) ποσοστό της αυξήσεως, που προέρχεται 
από τη δραστηριότητα της εταιρείας των καθαρών προσό¬ 
δων της διαχειριζομένης από αυτήν περιουσίας της Ακα¬ 
δημίας και των κληροδοτημάτων της σύμφωνα με την πα- 
ραγρ. 2 του άρθρου 13 του παρόντος διατάγματος, γ) οι 
δωρεές, κληρονομιές και κληροδοσίες προς την ίδια την 
Εταιρεία και δ) οι τόκοι από την κατάθεση του μετοχικού 


κεφαλαίου της Εταιρείας και από τα έσοδά της. 

3. Πόροι της Ακαδημίας, των οποίων τη διαχείριση έχει η 
Εταιρεία, είναι: α) τα ποσά που προβλέποντάι κάθε χρόνο 
στον τακτικό προϋπολογισμό και τον προϋπολογισμό δη¬ 
μοσίων επενδύσεων της Ακαδημίας για την ανέγερση κτι- 
ριακών μονάδων, τα οποία τίθενται από την Ακαδημία στη 
διάθεση της Εταιρείας για το σκοπό αυτό και β) τα έσοδα 
από την εκποίηση και διαχείριση των εν γένει περιουσια¬ 
κών στοιχείων της Ακαδημίας και των κληροδοτημάτων 
της. 

4. Η Εταιρεία τηρεί χωριστό λογαριασμό διαχείρισης για 
καθένα από τα περιουσιακά στοιχεία της Ακαδημίας που 
διαχειρίζεται. Χωριστός λογαριασμός τηρείται και για κάθε 
κληροδότημα και δωρεά προς την Ακαδημία. 

ΑΡΘΡΟ 13 

Συμμετοχή της Εταιρείας στα αποτελέσματα 
εκμεταλλεύσεως 

1. Η Εταιρεία, ως διαχειριστής της Περιουσίας της Ακα¬ 
δημίας, συμμετέχει στα καθαρά κέρδη και στις καθαρές 
ζημίες που προκύπτουν με βάση την κίνηση των επί μέ¬ 
ρους λογαριασμών από , την εκμετάλλευση του καθενός 
από τα περιουσιακά στοιχεία των οποίων η Εταιρεία έχει 
τη διαχείριση σύμφωνα με το παρόν διάταγμα. 

2. Με ειδικές συμβάσεις μεταξύ της Ακαδημίας Αθηνών 
και της Εταιρείας θα ορίζονται λεπτομερώς οι επιμέρους 
όροι και τα ποσοστά συμμετοχής της Εταιρείας στην αύ¬ 
ξηση των καθαρών προσόδων της περιουσίας της Ακαδη¬ 
μίας και των κληροδοτημάτων της που προέρχεται από τη 
δραστηριότητα της Εταιρείας. Οι συμβάσεις μπορούν να 
αναθεωρούνται ανά διετία. 

ΚΕΦΑΛΑΙΟ ΣΤ 
ΓΕΝΙΚΗ ΣΥΝΕΛΕΥΣΗ 
ΑΡΘΡΟ 14 

Αρμοδιότητες της Γενικής Συνέλευσης 

1. Η Γενική Συνέλευση είναι το ανώτατο όργανο της 
εταιρείας και έχει δικαίωμα να αποφασίζει για οποιαδή¬ 
ποτε υπόθεση αφορά την Εταιρεία. Ειδικότερα η Γ ενική 
Συνέλευση εγκρίνει την πολιτική της Εταιρείας όπως προ- 
τείνεται από το Διοικητικό Συμβούλιο, εποπτεύει τη λει¬ 
τουργία της και ελέγχει τις πράξεις του Διοικητικού Συμ¬ 
βουλίου. 

2. Η Γενική Συνέλευση είναι η μόνη αρμόδια για να απο¬ 
φασίζει για τα εξής θέματα: 

(α) Εκλογή των μελών του Διοικητικού Συμβουλίου, 

(β) Έγκριση του ισολογισμού της Εταιρείας. 

(γ) Διάθεση των καθαρών κερδών της Εταιρείας. 

(δ) Εκλογή ελεγκτών κατά τη νομοθεσία περί Ανωνύμων 
Εταιρειών. 

(ε) Απαλλαγή των μελών του Διοικητικού Συμβουλίου 
και των ελεγκτών από κάθε ευθύνη για αποζημίωση. 

(στ) Αύξηση ή μείωση του μετοχικού κεφαλαίου. 

(ζ) Έκδοση ομολογιακών δανείων. 

(θ) Έγκριση της έκθεσης πεπραγμένων. 

(ι) Έγκριση του εσωτερικού κανονισμού οργάνωσης και 
λειτουργίας της Εταιρείας. 

(ια) Παράταση της διάρκειας, συγχώνευση ή διάλυση 
της Εταιρείας. 

(ιβ) Τροποποίηση του Καταστατικού. 

3. Οι αρμοδιότητες της Γενικής Συνέλευσης ανήκουν 

και ασκούνται από τη Σύγκλητο της Ακαδημίας Αθηνών η 
οποία συνεδριάζει για το σκοπό αυτό σε μία τουλάχιστον 
τακτική συνεδρίαση κατ’ έτος, ή οποτεδήποτε το αποφα¬ 
σίσει, εκτάκτως. 

4. Ο πρόεδρός της Ακαδημίας ή ο νόμιμος αναπληρω¬ 
τής του συντάσσει και υπογράφει την απόφαση της Συ- 
γκλήτου-Γενικής Συνέλευσης. 

5. Μετά την έγκριση του ισολογισμού, η Γενική Συνέ¬ 
λευση αποφασίζει με ειδική απόφαση για την απαλλαγή ή 
όχι των μελών του Διοικητικού Συμβουλίου και των ελε¬ 
γκτών από κάθε ευθύνη αποζημίωσης. Η απαλλαγή είναι 
ανίσχυρη στις περιπτώσεις του άρθρου 22α του Ν.2190/ 
1920. 

ΑΡΘΡΟ 15 

Σύγκληση και Λειτουργία της Γενικής Συνέλευσης 

1. Η Γενική Συνέλευση συγκαλείται είτε σε τακτική είτε 
σε έκτακτη συνεδρίαση από το Δ.Σ. της εταιρείας. 

2. Η Γενική Συνέλευση συγκαλείται υποχρεωτικώς στην 
έδρα της Εταιρείας μία φορά τουλάχιστον σε κάθε εται¬ 
ρική χρήση και μέσα σε έξι μήνες το πολύ από τη λήξη αυ¬ 
τής της Χρήσης. 

3. Η Γ ενική Συνέλευση συγκαλείται εκτάκτως στις εξής 
περιπτώσεις: 

(α) όταν το κρίνει σκόπιμο το Διοικητικό Συμβούλιο της 
Εταιρείας. 

(β) όταν το ζητήσει ο πρόεδρος της Ακαδημίας ή η 
πλειοψηφία των μελών της Συγκλήτου της Ακοδημίας. 

(γ) όταν το ζητήσουν οι Ελεγκτές τακτικού ελέγχου 
(κατά το άρθρο 16), ή εσωτερικού ελέγχου (κατά το άρθρο 
25) μέσα σε δέκα ημέρες από την υποβολή του σχετικού 
αιτήματος στον Πρόεδρο του Διοικητικού Συμβουλίου. 

(δ) σε κάθε άλλη περίπτωση που προβλέπεται από το 
Νόμο και το παρόν καταστατικό. 

Στις περιπτώσεις (β) και (γ) η σύγκληση της Γενικής Συ¬ 
νέλευσης γίνεται το βραδύτερον μέσα σε δέκα ημέρες 
από την υποβολή του σχετικού αιτήματος στον Πρόεδρο 
του Δ.Σ. Ο Πρόεδρος του Διοικητικού Συμβουλίου υπο- 
χρεούται να διατυπώσει το αντικείμενο της ημερηοίσς διά¬ 
ταξης όπως ακριβώς το ζητούν ο Πρόεδρος της Ακαδη¬ 
μίας ή η πλειοψηφία των μελών της Συγκλήτου ή οι Ελε¬ 
γκτές. 

4. Η Γ ενική Συνέλευση, με εξαίρεση τις επαναληπτικές 
συνελεύσεις και τις συνελεύσεις που εξομοιώνονται με 
αυτές, συγκαλείται είκοσι τουλάχιστον ημέρες πριν από 
την οριζόμενη για τη συνεδρίασή της ημέρα. Η σχετική 
πρόσκληση περιλαμβάνει με σαφήνεια τον τόπο, την 
ημέρα και ώρα της συνεδρίασης καθώς και τα θέματα της 
ημερήσιας διάταξης. 

5. Η πρόσκληση δημοσιεύεται σε μια πρωινή και μια 
απογευματινή εφημερίδα. Η παράλειψη της δημοσίευσης 
αυτής δεν συνεπάγεται ακυρότητα της Γενικής Συνέλευ¬ 
σης. 

6. Η ημερήσια διάταξη καταρτίζεται από το Διοικητικό 
Συμβούλιο και περιλαμβάνει τις προτάσεις του, τις προτά¬ 
σεις των μελών της Συγκλήτου της Ακαδημίας και τις προ¬ 
τάσεις των ελεγκτών. 

7. Οι συζητήσεις και αποφάσεις της Γ.Σ. περιορίζονται 
στα θέματα της ημερήσιας διάταξης. Συζητήσεις για θέ¬ 
ματα που δεν περιλαμβάνονται στην ημερήσια διάταξη, 
επιτρέπονται με συναίνεση της Γενικής Συνελεύσεως. 

8. Οι περιλήψεις των συζητήσεων, καθώς και οι αποφά¬ 


σεις που λαμβάνονται, καταχωρίζονται σε ειδικό βιβλίο 
πρακτικών και υπογράφονται από τον πρόεδρο της Γ ενι¬ 
κής Συνέλευσης και του Γραμματέα της. 

9. Αντίγραφα και αποσπάσματα των πρακτικών της Γ ε¬ 
νικής Συνέλευσης επικυρώνονται από τον Πρόεδρο του 
Δ.Σ. της εταιρείας ή τον Γενικό Διευθυντή. 

ΑΡΘΡΟ 16 
Τακτικός έλεγχος 

1. Ο τακτικός έλεχγος της οικονομικής διαχείρισης και 
του ισολογισμού της εταιρείας ασκούνται από δύο ελε¬ 
γκτές που εκλέγονται όπως και αναπληρωματικοί τους, 
από τον κατάλογο των μελών του Σώματος Ορκωτών Λογι¬ 
στών. Οι ελεγκτές εκλέγονται από την τακτική Γ ενική Συ¬ 
νέλευση που προηγείται της προς έλεγχο χρήσης. 

2. Η αμοιβή των ελεγκτών εγκρίνεται με την απόφαση 
της Γ ενικής Συνέλευσης που τους εκλέγει. 

3. Μέσα σε πέντε (5) ημέρες από τη συνεδρίαση της Γ ε¬ 
νικής Συνέλευσης που τους όρισε, ή Εταιρεία ανακοινώνει 
στους ελεγκτές τον διορισμό τους. Εφόσον οι ελεγκτές 
δεν αποποιηθούν το διορισμό αυτόν μέσα στις επόμενες 
πέντε ημέρες θεωρείται ότι τον έχουν αποδεχθεί και εφε¬ 
ξής ευθύνονται κατά το άρθρο 37 του Ν. 2190/1920. 

ΚΕΦΑΛΑΙΟ Ζ’ 

ΔΙΟΙΚΗΤΙΚΟ ΣΥΜΒΟΥΛΙΟ 

ΑΡΘΡΟ 17 

Σύνθεση Διοικητικού Συμβουλίου 

1. Το Διοικητικό Συμβούλιο αποτελείται από πέντε (5) 
μέλη. 

2. Τα μέλη του Διοικητικού Συμβουλίου εκλέγονται από 
τη Γενική Συνέλευση μεταξύ προσώπων που έχουν το κύ¬ 
ρος, την ικανότητα και την επαγγελματική γνώση για να 
συνδράμουν στη λειτουργία της Εταιρείας. 

3. Το Διοικητικό Συμβούλιο εκλέγει από τα μέλη του τον 
Πρόεδρο, τον Αντιποόεδρο και, κατά τις περιστάσεις, και 
Γενικό Γραμματέα. 

4. Ο Πρόεδρος του Δ.Σ. προεδρεύει των συνεδριάσεων 
του Δ.Σ., διευθύνει τις εργασίες του, έχει την ανωτάτη 
εποπτεία της λειτουργίας της Εταιρείας και ενημερώνει 
σχετικά το Δ.Σ. 

5. Την Εταιρεία εκηροσωπεί δικαστικώς και εξωδίκως ο 
Πρόεδρος του Διοικητικού Συμβουλίου ή ο αναπληρωτής 
του ή ο Γ ενικός Διευθυντής της εταιρείας. 

ΑΡΘΡΟ 18 

θητεία - Αναπλήρωση Συμβούλων 

1. Η θητεία των μελών του Διοικητικού Συμβουλίου είναι 
τριετής. Η θητεία μέλους του Διοικητικού Συμβουλίου 
μπορεί να ανανεωθεί έως και δύο φορές. 

2. Εάν λόγω θανάτου, παραιτησεως ή για οποιοδήποτε 
άλλο λόγο κενωθεί η θέση Συμβούλου, οι απομένοντες 
σύμβουλοι εκλέγουν προσωρινό αντικαταστάτη για χρόνο 
ίσο προς το υπόλοιπο της θητείας του μέλους που αντικα¬ 
θίσταται. Η εκλογή του νέου Συμβούλου υποβάλλεται 
προς έγκριση στην πρώτη γενική Συνέλευση μετά τη δια¬ 
δικασία της εκλογής. Οι πράξεις του συμβούλου που εκλέ¬ 
χθηκε με τον τρόπο αυτό θεωρούνται έγκυρες, ακόμη και 
αν η εκλογή του δεν εγκριθεί από τη Γενική Συνέ- 

λευση. 

3. Η Γενική Συνέλευση, σε τακτική ή έκτακτη συνε¬ 
δρίασή της, μπορεί να παύει μέλος ή μέλη του Δ.Σ. και πριν 
από τη λήξη της θητείας τους. 

ΑΡΘΡΟ 19 

Υποχρεώσεις Συμβούλων 

1. Τα μέλη του Διοικητικού Συμβουλίου έχουν υποχρέ¬ 
ωση να συμμετέχουν ανελλιπώς στις συνεδριάσεις του. Η 
απουσία ενός μέλους χωρίς σπουδαίο λόγο από πέντε (5) 
συνεχείς συνεδριάσεις ή για χρονική περίοδο τριών (3) μη¬ 
νών, ισοδύναμοί με παραίτηση. Ο Πρόεδρος είναι υποχρε¬ 
ωμένος να εγγράψει την απουσία μέλους που ισοδύναμοί 
με παραίτηση, ως θέμα για συζήτηση στην ημερήσια διά¬ 
ταξη των εργασιών του Δ.Σ., μέσα σε ένα (1) μήνα αφότου 
προέκυψε ο λόγος. 

2. Οι παραιτήσεις των μελών του Διοικητικού Συμβου¬ 
λίου υποβάλλονται μόνο στο Διοικητικό Συμβούλιο και γί¬ 
νονται αποδεκτές μόνο από το Διοικητικό Συμβούλιο. 

ΑΡΘΡΟ 20 

Σύγκληοη Διοικητικού Συμβουλίου 

1. Το Διοικητικό Συμβούλιο συνέρχεται και συνεδριάζει 
στην έδρα της Εταιρείας. Το Διοικητικό Συμβούλιο συγκα- 
λείται από τον πρόεδρο υποχρεωτικώς τουλάχιστον μία 
φορά το μήνα. 

2. Το Διοικητικό Συμβούλιο συνέρχεται εκτάκτως όταν ο 
Πρόεδρος κρίνει αυτό σκόπιμο ή το ζητήσει οποιοσδήποτε 
Σύμβουλος ή ο Γενικός Διευθυντής. Στη δεύτερη περί¬ 
πτωση ο Ποόεδρος του Δ.Σ. είναι υποχρεωμένος: α) να 
συγκαλέσει το Δ.Σ. σε ημέρα συνεδριάσεως που να μην 
απέχει περισσότερο από δέκα (10) ημέρες από την υπο¬ 
βολή της σχετικής αίτησης και β) να περιλαμβάνει στην 
ημερήσια διάταξη της συνεδρίασης αυτής κάθε θέμα που 
προτείνεται προς συζήτηση. 

ΑΡΘΡΟ 21 
Λήψη αποφάσεων 

1. Σύμβουλος που απουσιάζει μπορεί να εκπροσωπείται 
από άλλο Σύμβουλο. Κάθε σύμβουλος μπορεί να εκηρο- 
σωπεί ένα μόνο σύμβουλο. 

2. Το Διοικητικό Συμβούλιο βρίσκεται σε απαρτία και 
συνεδριάζει εγκύρως όταν παρίστανται τουλάχιστον τα 
2/3 των μελών του. Ουδέποτε όμως ο αριθμός των συμ¬ 
βούλων που παρίστανται αυτοπροσώπως μπορεί να είναι 
μικρότερος των τριών. 

3. Το Διοικητικό Συμβούλιο λαμβάνει αποφάσεις με 
απόλυτη πλειοψηφία των παρόντων μελών και εκείνων 
που αντιπροσωπεύονται. Σε περίπτωση ισοψηφίας υπερι¬ 
σχύει η γνώμη του Προέδρου. 

ΑΡΘΡΟ 22 

Αρμοδιότητες Διοικητικού Συμβουλίου 

1. Το Διοικητικό Συμβούλιο ασκεί ως ανώτατο επιτελικό 
όργανο τη χάραξη της πολιτικής της Εταιρείας, επιβλέπει 
την εφαρμογή της πολιτικής αυτής από τον Γενικό Διευθυ¬ 
ντή, και έχει τη γενικότερη εποπτεία όλων των δραστηριο¬ 
τήτων της Εταιρείας. 

2. Ο Πρόεδρος του Διοικητικού Συμβουλίου προεδρεύει 
των συνεδριάσεών του διευθύνει τις εργασίες του και έχει 


την ανώτατη εποπτεία της λειτουργίας της Εταιρείας. 

3. Ο Πρόεδρος ή κατά την κρίση του Διοικητικού Συμ¬ 
βουλίου, ο Γενικός Γραμματέας είναι ο σύνδεσμος μεταξύ 
του Διοικητικού Συμβουλίου ως επιτελικού οργάνου και 
του Γ ενικού Διευθυντή, από τον οποίο ζητεί όλες τις ανα¬ 
γκαίες για την ενημέρωση του Διοικητικού Συμβουλίου 
πληροφορίες και του οποίου το έργο επιβλέπει, ενεργο¬ 
ποιώντας και παρακολουθώντας επιπλέον και όλους τους 
διαχειριστικούς ελέγχους που προβλέπονται από τα άρ¬ 
θρα 16 και 25. 

4. Ειδικώτερα το Διοικητικό Συμβούλιο: 

α) Συγκαλεί τις Γ ενικές Συνελεύσεις των μετόχων και 
προσδιορίζει την ημερήσια διάταξη αυτών. 

β) Κανονίζει τα της λειτουργίας της Εταιρείας και προσ¬ 
διορίζει τις δαπάνες. 

γ) Προσδιορίζει την εκάστοτε χρήση των διαθεσίμων κε¬ 
φαλαίων, με την επιφύλαξη, οσάκις πρόκειται για επέν¬ 
δυση διαθεσίμων των κληροδοτημάτων της Ακαδημίας 
Αθηνών, της διατάξεως του άρθρου 74 του Α.Ν. 2039/ 
1939. 

δ) Εγείρει αγωγές, υποβάλλει μηνύσεις, ασκεί ένδικα 
μέοα τακτικά ή έκτακτα προσβάλλει έγγραφα ως πλαστά, 
παραιτείται από αγωγές, μηνύσεις ή ένδικα μέσα καταργεί 
δίκες, συνάπτει συμβιβασμούς, δικαστικούς και εξώδι- 
κους με την επιφύλαξη πάντοτε της παραγρ. 4 του άρθρου 
8 του παρόντος διατάγματος, ενεργεί και αίρει κατασχέ¬ 
σεις επί κινητών και ακινήτων και προβαίνει σε εγγραφές 
και εξαλείψεις υποθηκών και προσημειώσεων. 

ε) Αγοράζει και πωλεί για λογαριασμό της Εταιρείας ακί¬ 
νητα ή κινητά που ανήκουν στην ίδια αυτής περιουσία και 
μισθώνει ή εκμισθώνει αυτά, με την επιφύλαξη των άρ¬ 
θρων 10 και 23α του Ν. 2190/1920. Η εκποίηση ακινήτων 
και η εκμίσθωοη ακινήτων που ανήκουν στη διαχειριζό- 
μενη από την Εταιρεία περιουσία της Ακαδημίας Αθηνών 
και των κληροδοτημάτων της γίνεται από το Δ.Σ. με την 
επιφύλαξη των παραγρ. 4 και 5 του άρθρου 8 του παρό¬ 
ντος διατάγματος. 

στ) Παρέχει εμπράγματες ασφάλειες με την επιφύλαξη 
των διατάξεων των παραγρ. 4 και 5 του άρθρου 8 του πα¬ 
ρόντος διατάγματος. 

ζ) Εισπράττει τις απαιτήσεις, μερισματαποδείξεις και 
τοκομερίδια και αναλαμβάνει τις καταθέσεις. 

η) Λαμβάνει, με την επιφύλαξη των διατάξεων του άρ¬ 
θρου 23α του Ν.2190/1920, δάνεια για λογαριασμό της 
Εταιρείας εκτός από δάνεια δΓ ομολογιών, και αναγνωρί¬ 
ζει υποχρεώσεις. 

θ) Συνάπτει κάθε είδους συμβάσεις και συμφωνίες μετά 
τρίτων Φυσικών ή νομικών, ημεδαπών ή αλλοδαπών προ¬ 
σώπων, με την επιφύλαξη των διατάξεων των παραγρ. 4 
και 5 του άρθρου 8 του παρόντος διατάγματος και του άρ¬ 
θρου 23α του Ν.2190/1920. 

ι) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, οι οποίες γίνονται προς 
αυτή ταύτη την εταιρεία. 

ια) προσλαμβάνει και απολύει το υπαλληλικό και εργα¬ 
τικό προσωπικό της Εταιρείας και καθορίζει τις αποδοχές 
του σύμφωνα με τις ισχύουσες κάθε φορά διατάξεις της 
εργατικής νομοθεσίας. 

ιβ) Διορίζει δικηγόρους και άλλους πληρεξουσίους για 
την εκπροσώπηση της Εταιρείας ενώπιον των Δικαστη¬ 
ρίων και άλλων Αρχών και λοιπών Οργανισμών προς ενέρ¬ 
γεια οποιοσδήποτε των άνω πράξεων και γενικά διαχειρί- 

ζεται και διοικεί την ιδία περιουσία της Εταιρείας και την 
περιουσία της Ακαδημίας Αθηνών της οποίας τη διαχεί¬ 
ριση έχει η εταιρείαα σύμφωνα με τους όρους του παρό¬ 
ντος διατάγματος. 

ιγ) Κλείνει τα βιβλία της Εταιρείας στο τέλος κάθε εται¬ 
ρικής χρήσεως και καταρτίζει τις ετήσιες οικονομικές κα¬ 
ταστάσεις αυτής. 

ιδ) Εισηγείται στη Γενική Συνέλευση τον ετήσιο ισολογι¬ 
σμό, την έκθεση των πεπραγμένων, καθώς και τον ετήσιο 
προϋπολογισμό. 

Η ανωτέρω απαρίθμηση των αρμοδιοτήτων του Διοικη¬ 
τικού Συμβουλίου είναι απλώς ενδεικτική. 

5. Οι συζητήσεις και αποφάσεις του Διοικητικού Συμ¬ 
βουλίου καταχωρίζονται στο σχετικό βιβλίο πρακτικών και 
υπογράφονται από όλα τα μέλη που παρίστανται. Η γνώμη 
των μελών που διαφώνησαν προς την απόφαση καταχωρί¬ 
ζεται υποχρεωτικά. Εάν οποιοσδήποτε Σύμβουλος αρνη- 
θεί να υπογράψει, η άρνησή του καταγράφεται στα πρα¬ 
κτικά. Αντίγραφα ή αποσπάσματα από το βιβλίο πρακτικών 
του Δ.Σ. επικυρώνονται κατά τον χρόνο της έκδοσής τους 
από τον Πρόεδρο του Δ.Σ. ή τον νόμιμο αναπληρωτή του. 

6. Ο Γραμματεύς του Δ.Σ. ορίζεται από τον πρόεδρο και 
μπορεί να συνδέεται με σχέση εξηρτημένης εργασίας με 
την Εταιρεία. 

ΑΡΘΡΟ 23 

Αποζημίωση Συμβούλων 

Στα μέλη του Διοικητικού Συμβουλίου μπορεί να χορη¬ 
γείται πάγια μηνιαία αποζημίωση, με απόφαση της Γ.Σ. της 
Εταιρείας, ανάλογη με τον τιμητικό χαρακτήρα της ιδιότη¬ 
τας του μέλους. 

ΚΕΦΑΛΑΙΟ Η* 

ΓΕΝΙΚΟΣ ΔΙΕΥΘΥΝΤΗΣ 

ΑΡΘΡΟ 24 

Αρμοδιότητες και ευθύνη του Γ ενικού Διευθυντή 

1. Ο Γενικός Διευθυντής έχει την επιμέλεια για την 
εκτέλεση των αποφάσεων της Γενικής Συνέλευσης και 
του Διοικητικού Συμβουλίου και ασκεί τη γενική διεύθυνση 
της Εταιρείας ως το ανώτατο εκτελεστικό της όργανο. 

Ο Γ ενικός Διευθυντής εισηγείται τα θέματα της ημερή¬ 
σιας διάταξης στο Δ.Σ. 

2. Ο Γενικός Διευθυντής είναι προϊστάμενος των Υπη¬ 
ρεσιών της Εταιρείας ελέγχει και συντονίζει τη λειτουργία 
αυτών και γενικά εποπτεύει την ομαλή λειτουργία της 
Εταιρείας, υπογράφει τα έγγραφα της Εταιρείας, υπογρά¬ 
φει τις εντολές πληρωμής για τις τρέχουσες συναλλαγές 
και τις λοιπές πληρωμές. 

3. Ο Γενικός Διευθυντής έχει κατ’ αρχήν ανεξαρτησία 
αποφάσεων στον τρόπο της διοίκησης και διαχείρισης της 
Εταιρείας μέσα στα πλαίσια των αρμοδιοτήτων που του 
εκχωρούνται από το Διοικητικό Συμβούλιο. 

4. Ο Γενικός Διευθυντής ευθύνεται αστικώς και ως δη¬ 
μόσιος υπάλληλος. 

ΑΡΘΡΟ 25 
Διαχειριστικοί έλεγχοι 

1. Ο Γενικός Διευθυντής υπόκειται στους εξής ελέγ¬ 
χους, επιπλέον εκείνων που προβλέπονται από τους Νό¬ 


μους για τις Ανώνυμες Εταιρείες: 

(α) εσωτερικός τακτικός έλεγχος 

(β) εσωτερικός έκτακτος δειγματοληπτικός έλεγχος 

2. Οι εσωτερικοί έλεγχοι είναι κατασταλτικοί. Διεξάγο¬ 
νται από ελεγκτές (ΑυθΙΤΟΒδ) ειδικών ελεγκτικών γρα¬ 
φείων, ημεδαπών και αλλοδαπών. Η ανάθεση του ελέγχου 
γίνεται από το Διοικητικό Συμβούλιο. Νέα ανάθεση στο 
ίδιο γραφείο δεν μπορεί να γίνει πριν περάσει τουλάχιστον 
μία πενταετία από τον προηγούμενο έλεγχο. 

3.0 εσωτερικός τακτικός έλεγχος είναι ετήσιος, αφορά 
την αμέσως προηγούμενη χρήση και διεξάγεται μετά το 
κλείσιμο του Ισολογισμού και πριν από τον τακτικό έλεγχο 
του Ν. 2190/1920. 

4. Ο εσωτερικός έκτακτος έλεγχος μπορεί να αφορά 
την τρέχουσα είτε να επεκταθεί σε οποιανδήποτε παρελ- 
θούσα χρήση και διεξάγεται τουλάχιστον μία φορά το 
χρόνο σε μη τακτά χρονικά διαστήματα. 

5. Ο έκτακτος έλεγχος γίνεται μετά από εντολή του 
Διοικητικού Συμβουλίου και διεξάγεται αφενός σε τυχαίο 
δείγμα λογαριασμών και αφετέρου στους συγκεκριμένους 
εκείνους λογαριασμούς, των οποίων τον έλεγχο επιθυμεί 
εκάστοτε το Διοικητικό Συμβούλιο. 

6. Τους αριθμούς των λογαριασμών που θα ελεγχθούν 
ορίζει το Διοικητικό Συμβούλιο σε έκτακτη συνεδρίασή 
του, κατά την πρώτη ημέρα διεξαγωγής του έκτακτου 
ελέγχου. Οι αριθμοί των λογαριασμών του τυχαίου δείγμα¬ 
τος ορίζονται με κλήρωση. 

7. Τα πορίσματα τόσο των τακτικών όσο και των έκτα¬ 
κτων εσωτερικών ελέγχων υποβάλλονται στο Διοικητικό 
Συμβούλιο. Ο Πρόεδρος του Δ.Σ. ενημερώνει αμέσως τον 
Πρόεδρο και τον Γ ενικό Γ ραμματέα της Ακαδημίας και αυ¬ 
τοί ενημερώνουν τον Υπουργό Εθνικής Παιδείας και θρη¬ 
σκευμάτων. 

ΚΕΦΑΛΑΙΟ θ’ 

ΕΤΑΙΡΙΚΗ ΧΡΗΣΗ - ΙΣΟΛΟΓΙΣΜΟΣ 
ΑΡΘΡΟ 26 
Εταιρική χρήση 

Η εταιρική χρήση έχει διάρκεια δώδεκα μηνών. Αρχίζει 
την πρώτη (1) Ιανουάριου και λήγει στις τριάντα μία (31) 
Δεκεμβρίου κάθε έτους. 

ΑΡΘΡΟ 27 

Ισολογισμός 

1. Η Εταιρεία υποχρεούται στο τέλος κάθε χρήσης να 
καταρτίσει τις ετήσιες οικονομικές καταστάσεις, σύμ¬ 
φωνα με τις διατάξεις των άρθρων 42 κ.ε. του Νόμου 
2190/1920. 

Για τους κανόνες σύνταξης, δημοσιότητας και έγκρισης 
των ετήσιων οικονομικών καταστάσεων εφαρμόζονται οι 
διατάξεις του Ν.2190/1920 και αφετέρου των εσωτερι¬ 
κών ελέγχων. 

2. Ο ισολογισμός και το πιστοποιητικό των ελεγκτών δη¬ 
μοσιεύονται είκοσι (20) ημέρες τουλάχιστον πριν από τη 
συνεδρίαση της Γ ενικής Συνέλευσης, σε μία ημερήσια πο¬ 
λιτική εφημερίδα που κυκλοφορεί σε όλη τη χώρα και σε 
μία ημερήσια ή εβδομαδιαία οικονομική εφημερίδα, σύμ¬ 
φωνα με την παρ. 2 του άρθρου 26 του Ν. 2190/1920, 
όπως τροποποιήθηκε με το Ν.1044/1980. 

3. Μέσα σε είκοσι ημέρες από την έγκριση του ισολογι- 

ομού από την τακτική Γενική Συνέλευση, αντίγραφό του 
υποβάλλεται στη Σύγκλητο της Ακαδημίας Αθηνών. 

ΚΕΦΑΛΑΙΟ Γ 

ΜΕΤΑΒΑΤΙΚΕΣ ΔΙΑΤΑΞΕΙΣ 

ΑΡΘΡΟ 28 

Πρώτο Διοικητικό Συμβούλιο 

1. Τα μέλη του πρώτου Διοικητικού Συμβουλίου ορίζο¬ 
νται με πράξη του Προέδρου της Ακαδημίας μετά από 
σχετική απόφαση της Συγκλήτου αυτής, μέσα σε δύο μή¬ 
νες από τη δημοσίευση του διατάγματος αυτού. 

2. Η θητεία του πρώτου Διοικητικού Συμβουλίου είναι 
διετής από την ανάληψη των καθηκόντων του. Το Διοικη¬ 
τικό Συμβούλιο υποχρεούται πριν από τη λήξη της θητείας 
του να συγκαλέσει τη Γ ενική Συνέλευση για την εκλογή 
του πρώτου οριστικού Διοικητικού Συμβουλίου. 

ΑΡΘΡΟ 29 

Πρώτη Εταιρική Χρήση-Ελεγκτές 

1. Η πρώτη εταιρική χρήοη αρχίζει από τη δημοσίευση 
του διατάγματος αυτού στην εφημερίδα της Κυβερνή- 
σεως και λήγει την 31-12-1993. 

2. Ως ελεγκτές της πρώτης χρήσης διορίζονται δύο (2) 
ορκωτοί λογιστές που προτείνονται από το Σώμα Ορκω¬ 
τών Λογιστών. 

ΑΡΘΡΟ 30 

Οικονομική επιβάρυνση της Ακαδημίας Αθηνών 

1. Η καταβολή από την Ακαδημία Αθηνών, σύμφωνα με 
το άρθρο 4 του παρόντος Διατάγματος, του μετοχικού κε¬ 
φαλαίου της Εταιρείας, γίνεται από τα υπάρχοντα κατά τη 
σύσταση της Εταιρείας περισσεύματα του λογαριασμού 
του ειδικού εσόδου της Ακαδημίας που προβλέπεται από 
τη διάταξη της παραγρ. 3 του άρθρου 8 του Ν. 1771/1938 
(ΦΕΚ 71 Α’). 

2. Πέρα από την καταβολή του μετοχικού κεφαλαίου 
της Εταιρείας και το έσοδο της Εταιρείας που προβλέπε- 
ται από το εδάφιο α’ της παραγρ. 2 του άρθρου 13 του πα¬ 
ρόντος διατάγματος καθώς και την τυχόν προσφορά υπη¬ 
ρεσιών (χωρίς αμοιβή) από μέλη της, η Ακαδημία Αθηνών 
δεν θα υποβληθεί σε οποιαδήποτε άλλη δαπάνη για τη λει¬ 
τουργία της Εταιρείας, ωσότου η δραστηριότητα της Εται¬ 
ρείας αρχίσει να αποφέρει αύξηση των προσόδων από την 
διαχειριζομένη περιουσία της Ακαδημίας και των κληρο¬ 
δοτημάτων της. 


(Δ.Σ) και εγκρίνεται από τη Γενική Συνέλευση (Γ.Σ.) Σύ¬ 
γκλητο της Ακαδημίας Αθηνών ορίζονται οι υπηρεσιακές 
μονάδες της εταιρείας, η διάρθρωση και οι αρμοδιότητές 
τους οι οργανικές θέσεις οι βαθμοί και τα τυπικά προσόντα 
πρόσληψης σ’ αυτές, οι κανόνες που διέπουν γενικά την 
υπηρεσιακή κατάσταση του προσωπικού της Εταιρείας 
καθώς και τις αποδοχές του. 

2. Οι υπάλληλοι ευθύνονται αστικώς ως δημόσιοι υπάλ¬ 
ληλοι, οι δε ασκούντες διαχείριση ως δημόσιοι υπάλλη¬ 
λοι. 

3. Οι υπάλληλοι της Ακαδημίας δεν μπορούν να απα¬ 
σχολούνται παράλληλα και στην Εταιρεία με αμοιβή. 

ΑΡΘΡΟ 32 
Εποπτεία 

1. Η Εταιρεία υπάγεται στην εποπτεία και τον έλεγχο 
της Ακαδημίας Αθηνών, που ασκούνται από την Σύγκλητο 
αυτής καθώς και στην εποπτεία και τον έλεγχο του 
Υπουργού Εθνικής Παιδείας και θρησκευμάτων. Οι αρμο¬ 
διότητες του Υπουργού Εμπορίου ως προς τη λειτουργία 
της σύμφωνα με τη νομοθεσία για τις ανώνυμες εταιρείες 
ασκούνται από τον Υπουργό Εθνικής Παιδείας και θρη¬ 
σκευμάτων. 

Ο παραπάνω ασκούμενος έλεγχος μπορεί να είναι οικο¬ 
νομικός, διαχειριστικός και διοικητικός. 

2. Η Εταιρεία δια του προέδρου του Δ.Σ. υποβάλλει οτη 
Σύγκλητο της Ακαδημίας εξαμηνιαίες εκθέσεις σχετικά με 
τη λειτουργία και την εν γένει δραστηριότητα της Εται¬ 
ρείας και παρέχει στη Σύγκλητο της Ακαδημίας κάθε έγ¬ 
γραφο που ζητεί. 

ΑΡΘΡΟ 33 

Διοίκηση και Διαχείριση 

Οι πράξεις διοικήσεως και διαχειρίσεως των οργάνων 
της Εταιρείας διέπονται από τις αρχές της δημοσιότητας 
της αιτιολογίας και της αποδοτικότητας. 

ΑΡΘΡΟ ΤΡΙΤΟ 

Η ισχύς του διατάγματος αυτού αρχίζει από τη δημο¬ 
σίευση του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Μαρτίου 1993 


ΑΡΘΡΟ 31 

Εσωτερικός Κανονισμός 

1. Με τον Εσωτερικό Κανονισμό λειτουργίας της Εται¬ 
ρείας ο οποίος καταρτίζεται από το Διοικητικό Συμβούλιο 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



